La Clavaria de Sant Roc 2019 convida a participar en la seua I Biker Fest
2025-07-24

Calfant motors. Així es troba la Clavaria de Sant Roc 2019 mentre s’acosten les dates de celebració més importants per al municipi, les dedicades al seu patró, Sant Roc. Fins a arribar al mes d’agost, la Clavaria ha començat a programar diferents activitats obertes a la ciutadania i a les quals anima a participar a tot el municipi.

Així, dissabte que ve 1 de juny celebrarà la seua I Biker Fest que, des de les 10 del matí en l’aparcament de l’estació de metro de Burjassot, reunirà els amants de les motos junt a bones tapes, bona música i un gran ambient.

La inscripció, amb un preu de 7€, inclou esmorzar, samarreta i beguda i gaudir de la música d’Edu Gómez, DJ Veneno i del DJ Víctor Torres. A més, hi haurà “macro-tardeo”, patrocinat per Spektra FM.

La Clavaria també ha informat que hi haurà premis per als moters i les moteres que més animen la jornada i per al motoclub més nombrós en aquesta primera concentració organitzada amb la major de les il·lusions.

Les inscripcions poden realitzar-se en clavarisantroc2019@gmail.com.